

Fujitsu

11. juli 2013

Fujitsu lancerer verdensomspændende cloud-strategi

**Nyheder:**

* Fujitsu styrker sin cloud-portefølje for at give kunderne hjælp til innovation
* FUJITSU Cloud-initiativet understøtter Fujitsus globale strategi om at tilbyde kunderne et bredt udvalg fra deres stærke cloud-portefølje

**Ballerup, 11. juli 2013** – Fujitsu lancerer i dag sin globale cloud-strategi og styrker dermed hver enkel del af sin portefølje af services og løsninger til skyen. Fujitsu introducerer samtidig begrebet Cloud Integration, nye tilbud og harmoniserede betegnelser for de enkelte services. De nye tiltag giver virksomhederne de valgmuligheder, der er nødvendige for at imødekomme forandringer, skabe innovation og navigere i cloud computing.

De fleste virksomhedsledere er enige om, at skyen kan hjælpe dem med at håndtere mange udfordringer. Skyen ses også som en katalysator for virksomhedsforandringer, især i en tid hvor brugen af sociale medier, mobiltelefonen og væksten af Big Data eksploderer. Men ifølge en uafhængig, international undersøgelse foretaget på vegne af Fujitsu2, mener 59 procent af beslutningstagere, at valget af skyen er komplekst og vanskeligt i deres virksomhed på grund af deres sammensætning af virksomhedskultur, organisationsstruktur, geografisk tilstedeværelse, infrastruktur, processer og andre faktorer.

Når det kommer til cloud-implementering afviser størstedelen af ​​beslutningstagere gør-det-selv-metoden, og foretrækker i stedet at gøre brug af en betroet cloud-partners ressourcer og ekspertise. Ifølge undersøgelsen foretaget på vegne af Fujitsu ønsker 78 procent af beslutningstagere, at en leverandør tager ansvaret for en del af eller hele deres cloud implementering, mens 74 procent af beslutningstagere foretrækker cloud-udbydere med erfaring i hardware og software-løsninger samt stærke kompetencer inden for integration, rådgivning og managed services.

Fujitsu erkender, at cloud er komplekst, og at der ikke findes nogen one size fits all-løsning. FUJITSU Cloud-initiativet giver it-chefer og beslutningstagere de valgmuligheder og integrationsservices, som de efterspørger. Det nye Cloud Integrations-koncept kombinerer rådgivningsekspertise og managed services for at give virksomheder bedre mulighed for at vælge de cloud-løsninger, der passer til netop dem. Konceptet gør det muligt at integrere flere cloud-miljøer med de eksisterende systemer og leverer en sammenhængende service til kunder og brugere.

Fujitsu opruster for at støtte deres kunder, uanset hvor de er på deres rejse mod skyen, ved at bygge den bredeste portefølje i branchen af ​​IaaS, PaaS, SaaS og Cloud Integration Services. Fujitsu har solid erfaring med at levere robuste og innovative it-løsninger og services, og virksomheden harmoniserer og forstærker nu sin cloud-portefølje for at tilbyde løsninger i hele verden, der er blevet udviklet og afprøvet i forskellige regioner i verden. 3

Highlights:

* **FUJITSU Cloud IaaS Trusted Public S5** (tidligere kaldet Fujitsu Global Cloud Platform) er tilgængelig globalt og en ny service er til rådighed ved udgangen af ​​2013.
* **FUJITSU Cloud IaaS Private Hosted** (tidligere kaldet Local Cloud Platform) er blevet udrullet i et antal nye regioner i løbet af de seneste 12 måneder med ny funktionalitet planlagt for regnskabsåret 2013, der startede 1. april 2013.
* **FUJITSU Cloud PaaS RunMyProcess** blev annonceret i april 2013 som et større opkøb med den globale udrulning planlagt i det kommende regnskabsår.
* **FUJITSU Cloud ITMaas** er nu globalt tilgængelig og tilbyder verdens eneste samlede tilgang til IT Management as a Service - i partnerskab med CA baseret på Nimsoft-løsningen.
* **FUJITSU Cloud Baas** blev annonceret i december 2012 og er ved at blive rullet ud globalt. Cloud Baas leverer cloud-baserede backup-tjenester til skyen og ikke-cloud-baserede systemer i partnerskab med EVault.
* **FUJITSU Cloud End User Protect** bliver annonceret senere i denne måned og leverer cloud-baserede sikkerhedstjenester - i partnerskab med Symantec.
* **FUJITSU Managed Infrastructure Service Managed Mobile** har været tilgængelig siden 2009 og vil blive udvidet med ny funktionalitet senere i dette regnskabsår baseret på Citrix XenMobile-løsningen.
* **FUJITSU Cloud Multi-cloud Environment Integrated Operations Service** vil udvide de eksisterende cloud managed services, og er planlagt at være tilgængelig i de vigtigste markeder senere i dette regnskabsår.

**Citater**

*William Fellows, Research Vice President, 451 Group*

"Fujitsu er en af ​​kun en håndfuld virksomheder i verden med erfaring, kompetencer og teknologiske evner, der gør dem i stand til at hjælpe virksomheder med at navigere i skyens kompleksitet. Virksomheden er som global ICT-virksomhed (Information and Communication Technology) meget stærk inden for innovation. Denne meddelelse er Fujitsus første formelle erklæring af den overordnede globale cloud-strategi, og den medfører operationelle og porteføljemæssige ændringer, der kan få stor betydning. Fujitsu viser en global sammenhæng i både vision, kapacitet og rækkevidde.”

*Alexander Michael, Director of Consulting, ICT, Frost & Sullivan*

"Beslutningstagere inden for it er ved at indse, at skyen ikke er et engangsforetagende, men snarere en rejse, som vil udgøre et stærkt fundament for vækst. Virksomhedsledere må udvikle omfattende cloud-løsninger, der opfylder en lang række kriterier, herunder en strategisk køreplan for fremtidige indtægtskilder. Udvælgelse af cloud-partnere er nok den vigtigste beslutning af alle.”

*Cameron McNaught, EVP, Solutions, International Business, Fujitsu*

"Fujitsu erkender, at cloud er komplekst. Virksomheder må balancere mellem de kort- og langsigtede mål for cloud implementering for at imødekomme deres egen unikke sammensætning af behov. Fujitsu arbejder hårdt for at styrke sit voksende omdømme som en betroet cloud partner. Vores fokus har altid været at tilbyde det bredeste udvalg af cloud-tjenester. Vores nye Cloud Integration services giver vores kunder mulighed for udnytte de forskellige cloud-miljøer på en sammenhængende måde og dermed hurtigt og nemt modernisere deres ICT systemer.”

**Pris og tilgængelighed**

Mange af Fujitsus cloud-tjenester er nu tilgængelig globalt. Prisen afhænger af det specifikke projekt og varierer fra land til land. Kunder og andre interesserede er velkomne til at kontakte Fujitsu for mere information.

**Note til journalister**

1 Se den vedhæftede ‘Backgrounder: FUJITSU Cloud Initiative’ for flere detaljer

2 [Cut Through the Complexity of Cloud](http://www.fujitsu.com/global/solutions/cloud/)

Frost & Sullivan Stratecast, det internationale ICT analyse og konsulentfirma, blev hyret af Fujitsu til at foretage en uafhængig undersøgelse med beslutningstagere inden for cloud-implementering i Australien, Singapore, Tyskland, Storbritannien, USA, samt en række af andre vesteuropæiske lande. I perioden august til september 2012 foretog Frost & Sullivan Stratecast 310 telefoninterviews (over 50 per land), hvoraf kun 30 procent var Fujitsu-kunder. Undersøgelsen fokuserede specifikt på følgende sektorer: det offentlige, detailhandlen, finans (bank- og forsikringsvirksomhed), sundhedsvæsnet og pharma og uafhængige softwareleverandører. Over halvdelen af interviewene var med store virksomheder med mere end 5.000 ansatte.

3 Fujitsu har udviklet en række Offering Centers i forskellige regioner baseret på kompetencer, erfaring og markedets modenhed. For eksempel: Mobile/Finland, IaaS Trusted Public S5/Japan, ITMaaS og Baas/Storbritannien og IaaS Private Hosted/Australien.

**Kontakt**

Senior Cloud Specialist Michael Sørensen

Telefon: +45 27 13 35 25

E-mail: [Michael.soerensen@dk.fujitsu.com](mailto:Michael.soerensen@dk.fujitsu.com)

Marketingchef Susanne Berland

Telefon: +45 50 83 62 01

E-mail: [susanne.berland@dk.fujitsu.com](mailto:susanne.berland@dk.fujitsu.com)

**Om Fujitsu**

Fujitsu er Japans førende ICT (Information and Communication Technology) virksomhed og tilbyder en komplet portefølje af teknologiprodukter, løsninger og services. Mere end 170.000 Fujitsu medarbejdere supporterer kunder i over 100 lande. Med udgangspunkt i vores lange erfaring og informationsteknologiens store styrke er vi med til at forme fremtiden i samarbejde med vores kunder. Fujitsu Limited (TSE:6702) havde i det regnskabsår, der afsluttedes den 31. marts 2013, en konsolideret omsætning på 47 mia. US$. For mere information, se venligst [www.fujitsu.com](http://www.fujitsu.com) og [www.fujitsu.dk](http://www.fujitsu.dk).